Nafarroako Parlamentuko Mahaiak, 2022ko abenduaren 19an egindako bilkuran, Eledunen Ba­­­­­­tzarrari en­­­­­­tzun ondoren, erabaki hau hartu zuen, besteak beste:

**1.** Izapide­­­­­­tzeko onar­­­­­­tzea Juan Luis Sánchez de Muniáin Lacasia jaunak aurkezturiko galdera, Or­tzadar dan­tza-taldeak Argentinan egindako ekitaldi batean Espainiako bandera ez jar­tzeko egindako exijen­tziari buruzkoa.

**2.** Nafarroako Parlamentuko Aldizkari Ofizialean argitara dadin agin­­­­­­tzea.

**3.** Nafarroako Gobernuari igor­­­­­­tzea, Legebil­­­­­­tzarreko Erregelamenduko 194. artikuluak agindutakoari jarraikiz, ida­­­­­­tzizko eran­­­­­­tzuna bidal dezan.

Iruñean, 2022ko abenduaren 19an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma (NA+) talde parlamentarioari atxikia dagoen Juan Luis Sánchez de Muniáin jaunak, Legebil­tzarreko Erregelamenduan ezarritakoaren babesean, honako galdera hauek aurkezten ditu, Nafarroako Gobernuak ida­tziz eran­tzun di­tzan:

Abenduaren 3an, Nafarroaren Egunean, ekitaldi bat egin zen Rosario hiriko Parque de España kultura-konplexuko an­tzokian, hiri horretako Nafarren Biltokiak antolatuta, zeinetan parte hartu bai­tzuen Or­tzadar Euskal Folklore Elkarteko dan­tza-taldeak, Argentinan bai­tzeuden azaroaren 25etik abenduaren 12ra bitarte zenbait jardueratan parte har­tzeko, Nafarroako Gobernuarekin sinatutako akordioari jarraikiz.

Emanaldiaren aurretik, talde horretako kideek eskatu zuten ez zezatela jarri agertokian, ohikoa izaten den eran, Espainiako bandera Argentinakoaren eta Nafarroakoaren alboan. Behin kultura-zentroaren barruan, taldeko kideek berriz eskatu zuten ez zedila jarri Espainiako bandera.

Horregatik guztiagatik, honako hau galde­tzen diot Gobernuari:

Jakin al dute Or­tzadar dan­tza-taldeak, zeinak Nafarroako Gobernuaren dirulagun­tza jaso duen Argentinan zenbait jardueratan parte har­tzeko, eskatu zuela ez jar­tzeko Espainiako bandera Argentinakoaren eta Nafarroakoaren alboan agertokian?

Gertakari horren berri izanda, zer neurri hartu ditu Gobernuak berak kontratatutako edo diruz lagundutako talde artistiko batek ikurrei buruz egindako exijen­tzia hori zigor­tzeko?

Gobernuak ba al du asmorik Or­tzadar dan­tza-taldearekin hi­tzartutako hi­tzarmena desegiteko edo berrazter­tzeko taldeko kideek eragindako gertakaria dela-eta?

Gobernuari ongi irudi­tzen al zaio dan­tza-talde batek ordezkari­tza instituzionala baldin­tza­tzea ikurren bidez, Nafarroako Eguna bezalako ospakizun batean?

Nafarroako Gobernuak eskatu al dio barkamenik Rosarioko Nafarren Biltokiari eta han zeuden kolektibitate espainiarren ordezkariei Or­tzadar dan­tza-taldeko kideek eragindako gertakari penagarriagatik?

Iruñean, 2022ko abenduaren 12an

Foru parlamentaria: Juan Luis Sánchez de Muniáin Lacasia